
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτ. σχεδίου της Κοινότητας Λητής, Ν. Θεσ/ 
κης με τον χαρακτηρισμό χώρου ως χώρου για την ανέγερση 

Νηπιαγωγείου.. ] 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς; Αγ. Κοσμά, Κακόλακκο, Κάτω Με- 
ρόπη, Λάβδανη, Βρίστοβο, Ρουψιά, Περιστέρι, Φαράγγι επ. Πω- 

γωνίου. 2 

Έγκριση υψομετρικής μελέτης δρόμου νότια του Ο.Τ. 22 του σχε¬ 
δίου πόλης Πυθαγορείου Ν. Σάμου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΕ:/43201/2466 (1) 

Τροποποίηση του ρυμοτ. σχεδίου της Κοινότητας Λητής, Ν. θεσ/κης 
με τον χαρακτηρισμό χώρου ως χώρου για την ανέγερση Νηπιαγω¬ 
γείου. 

Ο ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ. Α'/23) «περί 
σχεδίων πόλεων κ.λ.π.» όπως μεταγενέστερα τροποποιήθηκαν και συ¬ 
μπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47 τ. Α’ 1968) «περί παροχής 
εις τον Υπουργό Βορείου Ελλάδας και τους Νομάρχες αρμοδιότητας επί 
θεμάτων εγκρίσεως επεκτάσεως και τροποποιήσεων σχεδίων πόλεων 
και κωμών» άρθρο 1 όπως αντικαταστάθηκαν με το άρθρο 1 του Ν.Δ. 
1018/71 (ΦΕΚ 220 τ. Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας Οικισμού και Περιβάλλοντος »(ΦΕΚ 57 τ. Α'/80) και ειδι¬ 


κότερα των άρθρων 2, 3 και 7 αυτού. 

5. Τις διατάξεις του Ν. 1558/85: «Κυβέρνηση και Κυβερνητικά 
Όργανα» και ειδικότερα το άρθρο 23 αυτού. 

6. Τις διατάξεις του Ν. 1337/83 «επέκταση των πολεοδομικών σχε¬ 
δίων οικιστικής ανάπτυξης και σχετικές ρυθμίσεις» (ΦΕΚ 33 τ. Α’/ 
14.3.83) και ειδικότερα των άρθρων 26,33,37 και 38 αυτού, όπως 
συμπληρώθηκαν και τροποποιήθηκαν με τις δ/ξεις του Ν. 1512/85 
«περί τροποποίησης και συμπλήρωσης πολεοδομικών δ/ξεων κλπ.» 
(ΦΕΚ 4 τ. Α'/11.1.85) και ειδικότερα το άρθρο 8 αυτού. 

7. Τις δ/ξεις του Π.Δ. 183/86 «περί μεταβίβασης αρμοδιότητας 
στους Νομάρχες έγκρισης τροποποιήσεων ρυμοτομικών σχεδίων και 
καθορισμό όρων & περιορισμών δόμησης (ΦΕΚ 70/Α75.6.1986). 

8. Την αρ. ΔΠ.ΕΑ/5881/5.2.1987 απόφαση Νομάρχη Θεσ/νίκης 
«περί συστάσεως Συμβουλίου Χωροταξίας Οικισμού και Περιβάλλοντος 
Νομού Θεσ/νίκης. 

9. Τουπ’ αριθμ. Τ.Υ. 2679/15.4.1987 έγγραφο του ΔΤΥ/Ν. Θεσ/ 
κης. 

10. Την από 6 Ιουλίου 1987 εισήγηση της Διεύθυνσης Πολεοδομίας 
Θεσ/νίκης. 

11. Την σύμφωνη γνωμοδότηση του Συμβουλίου Χ.Ο.Π. Ν. Θεσ/ 
νίκης όπως αυτή διατυπώθηκε στην 990 πράξη της 29 συνεδρίας της 7 
Ιουλίου 1987, αποφασίζουμε: 

1. Εγκρίνεται η τροποποίηση του ρυμοτομικού σχεδίου της Κοινότη¬ 
τας Λητής Ν. Θεσ/κης με τον χαρακτηρισμό του χώρου Α Β Γ Δ Ε Η 
Α ως χώρου για την ανέγερση Νηπιαγωγείου, όπως αυτός φαίνεται στο 
τοπογρ. διάγραμμα 1:200, το θεωρημένο από τον Δ/ντή της Πολεοδο¬ 
μίας, που συνοδεύει την απόφαση αυτή. 

2. Η ισχύς της απόφασης αρχίζει από την δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 1, Ν.Δ. 1018/71 ΦΕΚ 220Α’). 

Θεσσαλονίκη, 17 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΙΔΙΟΚΤΗΣΙΑ: ΚΟΙΝΟΤΗΤΑ ΛΗΤΗΣ 
ΚΛΙΜΑΚΑ 1: 200 ' 


ΚΟΙΝΟΤΙΚΗ ΕΚΤΑΣΗ 
(παιδική^ χα ρά); 

Αριθ. ΕΠΑ 959 (2) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους οικισμούς: Αγ. Κοσμά, Κακόλακκο, Κάτω Μερόπη, Λά- 

βδανη, Βρίστοβο, Ρουψιά, Περιστέρι, Φαράγγι επ. Πωγωνίου. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ'/3.5.85 «περί 
τρόπου καθορισμού ορίων των οικισμών της Χώρας, μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών όρων 
δόμησης και όπως τροποποιήθηκαν από το Π. Δ/γμα 14.2.87 ΦΕΚ 
133Δ'. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των οικισμών Αγίου Κοσμά, Κακόλακκου, Κάτω Μερόπης, 
Λάβδανης, Βριστόβου, Ρουψιάς, Περιστεριού και Φαραγγιού επ. Πω¬ 
γωνίου. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερομένους μελετητές κατά τις υποδείξεις των σχετικών 
προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις 5/86, 4/1986, 28/86, 4/86, 11/86, 6/86, και 16/86 
αποφάσεις των Κοινοτικών Συμβουλίων Αγίου Κοσμά, Κακόλακκου, 
Κάτω Μερόπης, Λάβδανης, Ρουψιάς, Φαραγγιού και Περιστεριού αντί¬ 
στοιχα. 

6. Τις γνωμοδοτήσεις του Δασαρχείου Δωδώνης για τις περιοχές 
που σαν δάση και δασικές εκτάσεις πρέπει να εξαιρεθούν από τα όρια 
των οικισμών του θέματος, όπως διατυπώθηκαν με τα 1053/20.2.87, 
609/3.2.87, 686/5.2.87, 2227/21.4.87, 2226/21.4.87, 1592/ 
24.3.87, 895/12.2.87 και 1816/2.4.87 έγγραφα. 

7) Την 19/31.8.87 γνωμοδότηση του Σ.ΧΟΠ του Νομού, αποφασί¬ 
ζουμε: 

1) Κατατάσσουμε τους οικισμούς του θέματος στις κατηγορίες: 

α) Άγιος Κοσμάς, ούτε Περιαστικός, Αδιάφορος, Στάσιμος, Συνεκτι¬ 
κός και Μικρός. 

β) Κακόλακκος, ούτε Περιαστικός, Αδιάφορος, Φθίνων, Συνεκτικός 
και Μικρός. 

γ) Κάτω Μερόπη: ούτε Περιαστικός, Αδιάφορος, Φθίνων, Συνεκτι¬ 
κός, και μικρός. 

δ) Λάβδανη, ούτε περιαστικός. Αδιάφορος, Στάσιμος, Συνεκτικός και 
μικρός. 

ε) Βρίστοβο: ούτε περιαστικός, Αδιάφορος, Στάσιμος, Συνεκτικός και 
μικρός. 

στ) Ρουψιά: ούτε Περιαστικός, Αδιάφορος, Στάσιμος, Συνεκτικός και 
μικρός. 

ζ) Περιστέρι: ούτε Περιαστικός, Αδιάφορος, Στάσιμος Συνεκτικός και 
Μικρός. 

και η) Φαράγγι: ούτε Περιαστικός, Αδιάφορος, Στάσιμος, Συνεκτι¬ 


κός και μικρός. 

2. Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλίμ. 1:5.000 
που αποτελούν αναπόσπαστα μέλη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από τα Π.Δ/γματα 24.4.85 ΦΕΚ 181Δ' και 
14.2.87 ΦΕΚ 133Δ-. 

α. Αρτιότητα γηπέδου 300 τ.μ. για τα γήπεδα που βρίσκονται εντός 
των ορίων των οικισμών του θέματος. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ’. 

3. Καθορίζουμε οικοδομική γραμμή για τα γήπεδα των οικισμών 
Αγίου Κοσμά, Κακόλακκου, Λάβδανης και Κάτω Μερόπης που έχουν 
πρόσωπο στις 34η, 33η, 16η και 33η επαρχιακές οδούς αντίστοιχα και 
βρίσκονται εκτός του συνεκτικού τμήματος, σε απόσταση ΙΟμ. από τον 
άξονα της οδού. 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα, με 
την διευκρίνηση ότι είναι υποχρεωτικοί οι όροι που αναφέρονται στην: 

α) Κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,8 μ. 

β) κάλυψη εξώστη ανοικτού καλυμμένου με τα ίδια υλικά της στέγης 
και μέγιστο μήκος τα 2/3 της όψης. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμ. Πολεοδομίας και Πολ. Εφαρμογών Νομ. Ιωαννί- 
νων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ' 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα Π. Δ/γματα της 24.4.85 (ΦΕΚ 181Δ/3.5.85), και της 
14.2.87 ΦΕΚ 133Δ- 

Η απόφαση αυτή με τα σχεδιαγράμματα οριοθέτησης και την καρ¬ 
τέλα ειδικών όρων δόμησης που τη συνοδεύουν να δημοσιευθεί στην 
Εφημερίδα της Κυβερνήσεως. 

Ιωάννινα, 8 Σεπτεμβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

ΟΡΙΑ Ο'ΚΓ 12. ΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟί (ΤΕΥΧΟΣ ΤΕΤΑΡΤΟ) 



Γουργειο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΟΡσΤΑΐΙΑΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Ι1. 981 (3) 

Έγκριση υψομετρικής μελέτης δρόμου νότια του Ο.Τ. 22 του σχεδίου 
πόλης Πυθαγορείου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τον Ν. 3200/55 «περί διοικητικής αποκέντρωσης» σε συνδυασμό 
με το Ν.Δ. 532/70, το Β.Δ. 712/70, το Ν.Δ. 950/72,τον Ν. 291/ 
73. 

2. Την με αριθμό 75724/1151/30.12.83 κοινή απόφαση Υπουρ¬ 
γών Προεδρίας Κυβερνήσεως και ΧΟΠ «περί κωδικοποίησης - τροπο¬ 
ποίησης και συμπλήρωσης συλλογικών οργάνων γνωμοδοτικής αποφα¬ 
σιστικής αρμοδιότητας Υπουργείου Χ.Ο.Π. σε ενιαίο κείμενο (ΦΕΚ 
767Β-/30.12.83). 

3. Τις διατάξεις του Ν.Δ. της 17.7.23 «περί σχεδίων πόλεων», κω¬ 
μών και συνοικισμών του κράτους και οικοδομής αυτών» όπως τροπο¬ 
ποιήθηκε μεταγενέστερα και μάλιστα τα ενοποιημένα άρθρα 42, 43 και 
44. 

4. Το Ν.Δ. 690/48, τον Α.Ν. 314/68, το Ν.Δ. 1018/71 τα άρθρα 
18, 19, 20 και 21 του Γ.Ο.Κ./29 (ΦΕΚ 155 Δ-/29) και το Π.Δ. 
443/83 (ΦΕΚ 155Δ'/83) «περί μεταβίβασης αρμοδιότητας στους Νο¬ 
μάρχες έγκρισης τροποποιήσεων ρυμοτομικών σχεδίων και επιβολής 
προκηπίων. 

5. Το Β.Δ. της 3.5.1950 ΦΕΚ 108 Α' με το οποίο εγκρίθηκε το ρυ¬ 
μοτομικό σχέδιο του Πυθαγορείου. 

6. Η από 26.3.87 αίτηση Κωνσταντινίδη Βασίλη. 

7. Η με αριθμό 23/1987 απόφαση Κοινοτικού Συμβουλίου Πυθαγο¬ 


ρείου. 

8. Το με αριθμό 2338/30.3.1987 έγγραφο του Τμήματος Τοπικής 
Αυτοδιοίκησης της Διεύθυνσης Εσωτερικών της Νομαρχίας Σάμου που 
επικυρώνει την με αριθμό 23/87 απόφαση του Κοινοτικού Συμβουλίου 
Πυθαγορείου. 

9. Το από Φεβρουαρ. 1987 τοπογραφικό σχεδιάγραμμα του μηχανι¬ 
κού Γιώργου Πλασταριά. 

10. Την γνώμη του Συμβουλίου Χ.Ο.Π. του Νομού όπως αυτή δια¬ 
τυπώνεται στην πράξη του με αριθμό 3/6/12.6.1987 σύμφωνα με την 
οποία εγκρίνει ομόφωνα την υψομετρική μελέτη του δρόμου νότια του 
Ο.Τ. 22 του σχέδιου πόλης Πυθαγορείου, αποφασίζουμε: 

Εγκρίνουμε την υψομετρική μελέτη του δρόμου νότια του Ο.Τ. 22 
του σχεδίου πόλης Πυθαγορείου με τις εξής προϋποθέσεις. 

1. Οι εργασίες που θα' λάβουν χώρα στο χώρο εκείνο θα ελεγχθούν 
από την Πολεοδομία και την Τ.Υ.Δ.Κ. 

2. 0 εν λόγω ιδιοκτήτης θα επιβαρυνθεί με τα έξοδα της διαμόρφω- 
σης. 

3. Ως προς την τεχνική κατασκευή θα είναι η οριστική ως προς το 
τμήμα αυτό, και όπως αυτή απεικονίζεται στο υπό κλίμακα 1 ;200 διά¬ 
γραμμα μηκοτομής του δρόμου. 

Η απόφαση αυτή να δημοσιευτεί μαζί με το συνημμένο σχεδιά¬ 
γραμμα, στην Εφημερίδα της Κυβερνήσεως.. 

Σάμος, 29 Ιουλίου 1987 
Ο Νομάρχης 
ΘΕΟΧΑΡΗΣ ΤΣΙΟΚΑΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





